kardosdrur/scandi-wiki huggingface dataset:
Nuup Bussii

Nuup Bussii A/S er et kommunalt busselsskab i Nuuk, der betjener byen med ordinære buslinjer og skolebusser. Nuup Bussi har 42 stoppesteder fordelt i Nuuk, hvoraf en del er forsynet med læskure.

I 2012 transporterede selskabet mere end 2 millioner passagerer.

Selskabet opererer på fire ordinære linjer, en myldretidslinje og en sæsonbetonet skibus.:

 Rute 1 kører fra Qinngorput via Borgmesterip Anniitap aqquserna, Nuussuaq og 400-vej gennem bymidten og tilbage til udgangspunktet.
 Rute 2 kører fra Nuussuaq til centrum via passet og gennem byens administrative og handelsmæssige centrum.
 Rute X2 betjener Nuussuaq og centrum. Bussen kører kun midt på dagen og i myldretiden.
 Rute 3 betjener alle bydele: Qinngorput, Nuussuaq, Qernertunnguit, bymidten og atlanthavnen. 
 Rute 4 kører fra  Qajaasat til Nuuk Center.

Selskabet har garage på Industrivej og råder over 16 busser af forskellige mærker samt 5 andre mindre køretøjer. Busserne er malet gule og hvide; lokale handelsdrivende annoncerer på bussernes sider.

Noter

Eksterne henvisninger 

 Nuup Bussiis hjemmeside

Etableret i 1980
Transport i Grønland
Virksomheder i Nuuk
Offentligt ejede virksomheder fra Grønland
Mogens Thrane

Mogens Christian Thrane (hjemmedøbt 11. august 1697 i Ålum ved Randers – 27. august 1764 i Viborg) var en dansk maler, som især er kendt for sine udsmykninger af kirker i Jylland.

Thrane var anden generation af et jysk malerdynasti, som også bestod af hans far og hans søn, som begge hed Jens Thrane. Alle tre, hvoraf Mogens Christian Thrane anses for den betydeligste, beskæftigede sig med udsmykningsopgaver i kirker og på herregårde i Jylland.

Thrane er kendt for sine mange allegoriske billeder. Sådanne billeder findes bl.a. på stolestadernes døre i Sortebrødre Kirke i Viborg, Horsens Klosterkirke og i Nørup Kirke. Disse små malerier har som forbillede de såkaldte hellige emblemer, emblemata sacra, som især var på mode i 1600- og 1700-tallet. Man kan finde Thranes forbilleder bl.a. i Daniel Cramers bog Emblemata sacra, udgivet i Frankfurt i 1624. Et egentligt emblem består øverst af et motto, oftest med et moraliserende indhold, derunder et billede, som illustrerer mottoet og endelig nederst et vers (epigram), som yderligere forklarer billedets indhold. I Thranes emblemmaleri er epigrammet udeladt eller erstattet med en henvisning til et bibelvers. Thranes billeder har et udpræget pietistisk udtryk hvor især hjertet er et ofte benyttet motiv.

Thranes maleri anses ikke for stor kunst, men han anerkendes dog for sin fine farvesætning i forbindelse med den dekorative udsmykning (staffering) af kirker. Hans arbejdsgivere var tidens rigmænd, blandt hvilke især skal nævnes storkøbmanden Gerhard de Lichtenberg fra Horsens.

Arbejder 
(Listen er ikke fuldstændig)
 Sortebrødre Kirke i Viborg: Emblemmalerier på stolestader.
 Horsens Klosterkirke: Emblemmalerier på stolestader.
 Nørup Kirke: Staffering og emblemmalerier.
 Støvringgårds kapel: Staffering og tegninger til alter og prædikestol.
 Vestervig Kirke: Maleri i altertavlens hovedfelt.
 Karup Kirke: Maleri i altertavlens hovedfelt.
 Linde kirke (ved Randers): Evangelistportrætter.
 Museet Dueholm Kloster, Nykøbing M: Otte malerier fra Lørslev kirke.
 Den Gamle By i Aarhus: Portræt af Christian Jacobsen Drakenberg.

Eksterne kilder 
 Dansk biografisk Leksikon, København 1943.
 http://www.joanbedsted.dk/123%20hjemmeside/Vejle_amt/Norup%20sogn/norupkirke.htm 
 Jens Lampe: Det mekaniske ur i Viborg-egnens malerkunst, Historisk Samfund for Viborg Amts årbog 1985.
 

Malere fra Danmark
Danskere i 1700-tallet
Personer i Dansk Biografisk Leksikon
Barokmalere
Jeanne Demessieux

Jeanne Demessieux (13. februar 1921 -11. november 1968) var en fransk komponist og organist.

Hun var elev af Marcel Dupré, og var organist i Paris. Den bedst kendte af hendes orgelkompositioner er "Te Deum".

Værker

Orgelværker 
 Nativité, op. 4 (1943/44)
 Six Études, op. 5 (1944)
 Pointes
 Tierces
 Sixtes
 Accords alternés
 Notes répétées
 Octaves
 Sept meditations sur le Saint-Esprit, op. 6 (1945-1947)
 Veni Sancte Spiritus
 Les Eaux
 Pentecôte
 Dogme
 Consolateur
 Paix
 Lumière
 Triptyque, op. 7 (1947)
 Prélude
 Adagio
 Fugue
 Douze Choral-Préludes, op. 8 (1947)
 Rorate Caeli
 Dagen ar kommen
 Attende Domine
 Stabat Mater
 Vexilla Regis
 Hosanna Filio David
 O Filii
 Veni Creator Spiritus
 Ubi Caritas
 In Manus Tuas
 Tu Es Petrus
 Domine Jesu
 Andante (Chant donné) (1953)
 Te Deum, op. 11 (1957/58)
 Répons pour le temps de Pâques: Victimae paschali laudes (1962/63)
 Répons pour les temps liturgiques (1962-66)
 Répons pour le Temps du Tres-Saint-Rosaire: Ave Maria
 Répons pour le Temps d’Advent: Consolamini
 Répons pour le Temps du Saint-Sacrement: Lauda Sion (forste version, 1963)
 Répons pour le Temps du Saint-Sacrement: Lauda Sion (anden version, 1966)
 Prélude et fugue en ut, op. 13 (1964)

Værker for orgel og orkester 
 Poème, op. 9 (1949)

Komponister fra Frankrig
Organister fra Frankrig
Orgelkomponister
Havana (flertydig)

Havana er hovedstaden på Cuba (UN/LOCODE stavemåde Habana, kode CU HAV).

Havana kan også henvise til :

Steder

Cuba 
 Havana – provinsen Ciudad de La Habana, som er den provins på Cuba, som indbefatter byen Havana
 La Havana (provins) – en provins på Cuba (som ikke længere omfatter byen)

USA 
 Havana, Arkansas
 Havana, Florida
 Havana, Illinois
 Havana, Kansas
 Havana, North Dakota
 Havana, Oregon
 Havana, West Virginia
 Little Havana – det cubanske distrikt i Miami, Florida, som har navn efter den cubanske hovedstad

Andre betydninger 
 Havana (film) – en film fra 1990 med Robert Redford
 Havana (musical 1908) – en musical fra 1908 opført på Gaiety Theatre i London
 Havana (musical 2010 ) – en kommende musical af Frank Wildhorn
 Havana (skib) – en oceanfærge, som sejlede mellem Havana and New York City i det tidlige 20. århundrede
 Havana (sang) – en sang fra 1997 af by Kenny G
 Havana – betegnelse for cubanske cigarer, hvis originale navn er Habano
 Havana (kanin) – en kaninart
 Havana (kat) – en katterace, fremavlet fra siamesere
 Ciudad de La Habana (fodboldklub) – en fodboldklub i Havana
 Havana Club – en rom fra Cuba
 "Havana" (Camila Cabello-sang) – sang indspillet af Camila Cabello.

Se også 
 Bryan Habana – en rugbyspiller fra Sydafrika
 Havannah – et brætspil
 Havanna (film) – dansk kortfilm fra 2005 af Alexander Brøndsted og Antonio Steve Tublén
Joseph Gärtner

Joseph Gärtner, (12. marts 1732 i Kalw ved Stuttgart – 14. juli 1791 i Tübingen) var en tysk botaniker, far til Karl Friedrich von Gärtner.

Gärtner blev 1761 professor i anatomi i Tübingen, overtog 1768 professoratet i botanik i Petrograd, for hvis botaniske have han samtidig blev direktør, men vendte allerede 1770 tilbage til sin fødeby, hvor han nedsatte sig som læge.

Han er særlig bekendt ved sine studier over planternes frugter; materialet til hans berømte værk De fructibus et seminibus plantarum (2 bind, 1788—91, med 180 tavler) er for en stor del leveret af Banks og Thunberg og indsamlet af disse på deres store rejser.

Dette store værk, i hvilket mere end 1000 planteslægters frø og frugter er beskrevne og afbildede, danner grundlaget for de nævnte organers formlære, og den rigtige forskel mellem de lønbo planters "sporer" og blomsterplanternes "frø" er heri for første gang givet.

Den væsentligste mangel ved Gärtners i øvrigt så fortjenstfulde arbejde ligger i mangelen af udviklingshistoriske sammenligninger, hvilke var en langt senere tid forbeholdte. Lamarck opkaldte en loganiacé, Gaertnera, efter ham.

Autornavn 
J.G. omtales under navnet Gaertn. i botanisk faglitteratur.

Kilder 

 

Botanikere fra Tyskland
Botanikere med autornavne
Læger fra Tyskland
Tyskere i 1700-tallet
Salmonsens
Hvidkronet stenpikker

Hvidkronet stenpikker () er en lille spurvefugl, der lever i Nordafrika og Mellemøsten. Den blev tidligere regnet som en lille drossel, men anses nu snarere at tilhøre fluesnapper-familien Muscicapidae.

Den 17–18 centimeter store stenpikker yngler i stenrige ørkenområder fra Sahara og Arabiske Halvø til Irak. Den er overvejende en standfugl, men har været observeret både i Storbritannien og i Danmark. Den danske fugl blev set ved Saltbæk Vig på Sjælland i sommeren 2010.

Noter

Eksterne henvisninger 

  Wikispecies har materiale om  Hvidkronet Stenpikker

Fluesnappere
Fugle fra Arabien
Fugle fra Nordafrika
Nilfugle
Viñalesdalen

Viñalesdalen () er et er et karst-landskab, der er udnævnt til UNESCO Verdensarvsområde. Dalen er på 132 km2 og placeret i Sierra de los Organos, lige nord for Viñales i Pinar Del Rio provinsen på Cuba. Området er kendt for sine limstensklipper.

Tobak og andre afgrøder dyrkes på den meget frugtbare jord i bunden af dalen. I området findes der ligeledes mange huler (Cueva del Indio, Cueva de José Miguel).

Dalen er på grund af sin naturlige skønhed og relative nærhed til Havana (3 1/4 time i bus), et meget besøgt turistområde på Cuba.

Referencer

Eksterne henvisninger 

 Viñalesdalen på Radio Guama

Verdensarvsområder på Cuba
Cubas geografi
Turisme på Cuba
Dale
Poyang Hu

Poyang Hu eller Poyangsøen (kinesisk skrift: 鄱阳湖, pinyin: Póyáng Hú), som ligger i provinsen Jiangxi, er den største ferskvandssø i Folkerepublikken Kina. Den har et overfladeområde på 3.585 km² og et volum på 25 km³. Afhængig af regntiden varierer arealet fra 1.000 km² til 4.400 km². Den er omkring 170 x 17 km, og har en gennemsnitlig dybde på otte meter.

Søen giver habitat for en halv million trækfugle fordelt på 124 arter. Floderne Gan Jiang og Xiu løber ud i søen, som er knyttet til Yangtze med en kanal.

I alt 224 km² af habitatet er beskyttet som Ramsarområde, og området har 45 pattedyr-arter og omkring 80 forskellige padder.

Referencer

Eksterne henvisninger 
 Global Nature Fund.

Søer i Kina
Chang Jiang
Jiangxi
Leo McKern

Leo McKern (født 16. marts 1920, død 23. juli 2002) var en engelsk skuespiller.

Eksterne henvisninger 
 

Skuespillere fra Storbritannien
Elsted Kirke

Elsted Kirke beliggende i den nordlige del af Lystrup blev bygget i begyndelsen af 1200-tallet, ligesom de andre kirker langs Egådalen. Kirken er højt beliggende i landskabet.

En restaurering af Elsted kirke sluttede i 1995. Her har især Inger og Johannes Exners arbejde med lysforholdene givet en lys kirke.

Eksterne kilder og henvisninger 
 Elsted Kirke  hos KortTilKirken.dk
 Elsted Kirke hos danmarkskirker.natmus.dk (Danmarks Kirker, Nationalmuseet)

Kirker i Aarhus Kommune
Kirker i Århus Stift
Kirker i Århus Amt
Trige Kirke

Trige Kirke er en kirke i Trige ved Randersvej i Trige Sogn, Århus Stift. Kirken er beliggende i Aarhus Kommune og ligger 13 kilometer nord for Aarhus C.

1876 rensede man den hvide kalk af, så kirken nu står med afrensede mure. Den romanske døbefont er kirkens ældste inventar.

Eksterne kilder og henvisninger 
 Om Trige Kirke

 Trige Kirke hos KortTilKirken.dk
 Trige Kirke hos danmarkskirker.natmus.dk (Danmarks Kirker, Nationalmuseet)

Kirker i Aarhus Kommune
Kirker i Århus Stift
Kirker i Århus Amt
Ølsted Kirke (Aarhus Kommune)

Ølsted Kirke ligger på adressen Hvidbjergvej 12A, 8380 Trige. Kirken består af romansk kor og skib fra omkring 1200. Et nyromansk tårn, tegnet af Rudolf Frimodt Clausen, i vest afløste 1891 et lille styltetårn; samtidig nedbrød man et våbenhus af bindingsværk.

Eksterne kilder og henvisninger 
 Om kirkens historie (doc-format, fra Ølsteds hjemmeside.)
 Ølsted Kirke hos KortTilKirken.dk
 Ølsted Kirke hos danmarkskirker.natmus.dk (Danmarks Kirker, Nationalmuseet)

Kirker i Aarhus Kommune
Kirker i Århus Stift
Kirker i Århus Amt
Julio Salinas

Julio Salinas Fernández (født 11. september 1962 i Bilbao, Spanien) er en pensioneret spansk-baskisk fodboldspiller, der spillede som angriber hos en række klubber, men mest nævneværdigt for Athletic Bilbao, Atlético Madrid samt FC Barcelona. Han var med til at vinde adskillige både spanske og europæiske titler. 

Salinas spillede i årene mellem 1986 og 1996 56 kampe for Spaniens landshold, hvori han scorede 22 mål. Han repræsenterede holdet ved VM i 1986, EM i 1988, VM i 1990, VM i 1994 samt EM i 1996.

Titler 
La Liga
 1983 og 1984 med Athletic Bilbao
 1991, 1992, 1993 og 1994 med FC Barcelona

Copa del Rey
 1984 med Athletic Bilbao
 1990 med FC Barcelona
 1995 med Deportivo La Coruña

Supercopa de España
 1991 og 1992 med FC Barcelona

Mesterholdenes Europa Cup
 1992 med FC Barcelona

Pokalvindernes Europa Cup
 1989 med FC Barcelona

UEFA Super Cup
 1992 FC Barcelona

Eksterne henvisninger 

 BDFutbol spillerinfo
 Weltfussball.de spillerinfo

Fodboldspillere fra Spanien
Fodboldspillere fra Athletic Bilbao
Fodboldspillere fra Atlético Madrid
Fodboldspillere fra FC Barcelona
Fodboldspillere fra Deportivo La Coruña
Fodboldspillere fra Sporting Gijón
Fodboldspillere fra Deportivo Alavés
Personer fra Bilbao
Deltagere ved verdensmesterskabet i fodbold 1986
Deltagere ved det europæiske mesterskab i fodbold 1988
Deltagere ved verdensmesterskabet i fodbold 1990
Deltagere ved verdensmesterskabet i fodbold 1994
Deltagere ved det europæiske mesterskab i fodbold 1996
Jens Benzon

Jens Benzon (1. juni 1767 i Odense – 24. december 1839 i Odense) var en dansk amtmand.

Han var en søn af oberstløjtnant Christian Benzon (død 1801), studerede ved Sorø Akademi fra 1784-88, blev 1790 auskultant i Generaltoldkammeret, 1791 kammerjunker, 1794 vicelandsdommer ved Fynbo Landsting, 1800 assessor (dommer) i Højesteret, 1801 amtmand over Randers Amt, entledigedes efter eget ønske på grund af øjensvaghed 1805, tog derefter ophold i Odense, hvor han bl.a. virkede for oprettelsen af en sparekasse (Fyens Stifts Sparekasse), ligesom han allerede tidligere havde arbejdet for fængselsvæsenets bedre indretning på Fyn, blev 1826 kammerherre, var medlem af den forsamling af oplyste mænd, der 1832 blev sammenkaldt til at drøfte forskellige, provinsialstænderne vedrørende forhold, oprettede 1836 det Benzonske Familielegat og døde i Odense 24. december 1839.

Han har skrevet forskjellige mindre afhandlinger. 1797 blev han gift med Antoinette
Margrethe Gersdorff (24. april 1773 – 31. maj 1834), en datter af gehejmeråd, stiftamtmand Poul Rosenørn Gersdorff til Vosnæsgård (1745-1810) og Georgine Vilhelmine f. Pogrell (1746-1775).

Kilder 
 Georg Kringelbach, "Benzon, Jens", i: C.F. Bricka (red.), Dansk Biografisk Lexikon, København: Gyldendal 1887-1905.
 Thomas Hansen Erslew, Almindeligt Forfatterlexicon for Kongeriget Danmark med tilhørende Bilande fra 1814.

Amtmænd fra Danmark
Højesteretsdommere fra Danmark
Danskere i 1700-tallet
Danskere i 1800-tallet
Personer fra Odense
Jens
Personer i Dansk Biografisk Leksikon
Kammerherrer fra Danmark
Bankdirektører fra Danmark
Lundegård (Vordingborg Kommune)

Lundegård er en landsby på Sydsjælland. Lundegård ligger i Skibinge sogn, i Vordingborg Kommune under Region Sjælland. Landsbyen er beliggende lidt sydøst for Præstø mellem Præstø og Jungshovedgaard.

Tidligere lå Lundegård i Bårse herred, Præstø amt og fra 1970-2006 i Storstrøms amt.

Lokaliteter i Vordingborg Kommune
Lymfeknudekræft

Lymfeknudekræft er en kræftsygdom i lymfeknudernes celler. Det drejer sig om de hvide blodlegemer B- og T-lymfocytter.

Der findes to hovedformer for lymfeknudekræft:

Hodgkin lymfom 
Hodgkin lymfom optræder i ca. 125 nye tilfælde årligt i Danmark. Årsagen er ukendt.
Over 80% bliver helbredt for Hodgkin lymfom. Den ambulante behandling består af kemoterapi og strålebehandling.

Non-Hodgkin lymfom 
Non-Hodgkin lymfom opstår hos ca. 900 personer årligt i Danmark. Årsagen er ukendt.
Behandlingen består af kemoterapi, strålebehandling og antistoffer.

Eksterne henvisninger 
 Kræftens Bekæmpelse hentet d. 22. juli 2010

Kræftsygdomme
Lymfesystem
Klas Ingesson

Klas Ingesson (født 20. august 1968 i Ödeshög, Sverige, død 29. oktober 2014, Sverige) var en svensk fodboldspiller og  cheftræner for IF Elfsborg, der spillede som midtbanespiller hos en lang række europæiske klubber og for Sveriges landshold. Af hans klubber kan blandt andet nævnes IFK Göteborg i hjemlandet, KV Mechelen i Belgien, engelske Sheffield Wednesday og Olympique Marseille i Frankrig.

Ingesson fik konstateret knoglemarvskræft i 2009, men fungerede som toptræner i Sverige helt frem til sin død.

Landshold 
Ingesson spillede over en periode på hele 10 år, mellem 1989 og 1998, 57 kampe for Sveriges landshold, hvori han scorede 13 mål. Han deltog blandt andet ved VM i 1990, EM i 1992 og VM i 1994.

Eksterne henvisninger 
 Footballdatabase.eu spillerinfo

Fodboldtrænere fra Sverige
Fodboldspillere fra Sverige
Fodboldspillere fra IFK Göteborg
Fodboldspillere fra KV Mechelen
Fodboldspillere fra PSV Eindhoven
Fodboldspillere fra Sheffield Wednesday F.C.
Fodboldspillere fra AS Bari
Fodboldspillere fra Bologna FC
Fodboldspillere fra Olympique Marseille
Deltagere ved verdensmesterskabet i fodbold 1990
Deltagere ved det europæiske mesterskab i fodbold 1992
Deltagere ved verdensmesterskabet i fodbold 1994
Nuuk Kunstmuseum

Nuuk Kunstmuseum er et lokalmuseum i Grønlands hovedstad Nuuk og er en gave fra Svend og Helene Junge Pedersen. Det blev indviet i 2005 og befinder sig i den gamle Adventist Kirke på Kissarneqqortuunnguaq 5, et par minutters gang fra Nuuk centrum. Museet blev overdraget til Kommuneqarfik Sermersooq (daværende Nuuk Kommune), der i dag driver museet.

Museets udstilling 

Nuuk kunstmuseum udstiller omkring 250 malerier, akvareller, fotografier, tegninger, grafik og malerier, samt omkring 100 figurer i ben, tand, træ og fedtsten. Museet er på omkring 600m2 og indeholder blandt andet en tilbygning til skiftende udstillinger. I den permanente samling er et omfattende udvalg af ældre kunst af europæiske kunstnere som har opholdt sig kortere eller længere tid i Grønland. Det er kunstnere som Christine Deichmann (1869-1945), J.E.C. Rasmussen (1841-1893), Harald Moltke (1871-1960) og Emanuel A. Petersen (1894-1948). Den permanente samling indeholder også nyere værker af grønlandske kunstnere, som Simon Kristoffersen (1933-1990), Miki Jacobsen (f. 1965), Buuti Pedersen (f. 1955), Hans Lynge (1906-1988), Anne-Birthe Hove (1951-2012) og Pia Arke (1958-2007). 

Samlingen er opsat med fokus på hvordan der er blevet set på Grønland fra udefrakommende kunstnere, og på hvordan lokale kunstnere ser på Grønland. Det giver anledning til at se på samspillet mellem traditionelle og nye udtryk.

De seneste år har museet arbejdet med forskellige projekter, som bl.a. giver gæster mulighed for at opleve museets højdepunkter i den permanente samling via en audioguide og gå på opdagelse i byrummet med museets artwalk. Derudover er der udviklet undervisningsmateriale til flere klassetrin og gymnasierne.

Referencer

Eksterne links 
 nuukkunstmuseum.com

Museer etableret i 2005
Kunstmuseum
Museer på Grønland
Kunstmuseum
Inussivik

Inussivik er en multihal i Nuuk, der er opført i 2002. Hallen, der oprindelig er opført til Arctic Winter Games, benyttes til sport som fx GM i håndbold, store koncerter med fx Sume og Kimmernaq samt ved valg til landstings- og kommunalvalg samt folketingsvalg samt andre valghandlinger.  

Hallen ligger i umiddelbar tilknytning til byens stadion og har plads til 1.035 tilskuere på tribunen.

Multihallen er en kommunal institution, men drives og administreres af byens anden store sportshal, Godthåbhallen, der er en selvejende institution.

Noter

Eksterne links 
 Godthåbhallen og Inussiviks hjemmeside

Idrætsanlæg i Grønland
Etableret i 2002
Bygninger, konstruktioner og anlæg i Nuuk
Sport i Nuuk
Karl Friedrich von Gärtner

Karl Friedrich von Gärtner (1. maj 1772 i Kalw – 1. september 1850 dér) var en tysk botaniker og læge, søn af Joseph Gärtner.

Gärtner udgav 1805—07 Supplementum carpologiæ, seu continuatio operis Josephi Gaertner de fructibus et seminibus plantarum (med tavlerne 181—255).

Han vandt 1837 prisbelønningen fra akademiet i Haarlem for besvarelsen af en opgave om planternes bastardbefrugtning.

1849 udgav han sit vigtige, på over 9000 egne bastarderingsforsøg grundede arbejde Versuche und Beobachtungen über die Bastardzeugung.

Kilder 

 

Botanikere fra Tyskland
Læger fra Tyskland
Salmonsens
Harry Siebert

Harry Wilhelm Siebert (født 13. juni 1911, død 1977) var en dansk atlet og politimand medlem af Københavns IF.

Harry Siebert var 1937 på landsholdet to gange; mod Norge i Oslo og mod Tyskland i København. Han nåede på DM en sølv- og to bronzemedaljer i diskoskast. Han var også håndboldspiller på KIFs hold i 1930'erne.

Danske mesterskaber 
  1937 Diskoskast 39,25
  1937 Tikamp 5559 p
  1936 Diskoskast 39,52

Personlig rekord 
 Diskoskast: 41,91 1937
 110 meter hæk: 16,0 1933
 Højdespring: 1,70 1936
 Længdespring: 6.56 1938
 Stangspring: 3,40 1936
 Trespring: 12.62 1938
 Vægtkast: 13,80 1938
 Tikamp: 5491 point 1936
(Serie:11,5-6,42-11,81-1,60-56,4/18,2-38,45-3,20-41,05-5,18,0)

Eksterne henvisninger 
 DAF i tal – Harry Siebert  (sammenblandet med løberen Harry Siefert)
 Københavns Idræts-Forening – Københavns Fodsports-Forening 24. oktober 1942 50 Aar. Udgivet i anledning af Københavns Idræts Forenings 50 års jubilæum 24. oktober 1942. Chr. Christiansens bogtrykkeri, København. 1942.
 KIFs ranglister TOP 100

Diskoskastere fra Danmark
Atleter fra Københavns IF
Politifolk fra Danmark
Kupering

At kupere et dyrs hale betyder at skære en del af halen af. På nogle dyre kuperes også ørerne.

Danmark

Hunde
Det er i udgangspunktet ulovligt at kupere hundes haler i Danmark, dog giver loven mulighed for at visse hunde (Ruhåret hønsehund, Korthåret hønsehund, Weimaraner, Vizla og Breton), der anvendes til jagt, kan halekuperes.

Svin
Også svin kuperes undertiden. Rutinemæssig kupering har siden 2003 været ulovligt i Danmark, men mindst 98,5% af alle danske svin kuperes.

Andre dyr
Andre dyr kan også halekuperes, dog kun hvis det konkret er påkrævet af veterinære hensyn, heste, kvæg og lam.

Andre lande

Kilder 

Hunde
Svinebrug

ja:ドック